Komisijos reglamentas (EB) Nr. 2015/2001,
2001 m. spalio 12 d.
iš dalies keičiantis Tarybos reglamentą (EB) Nr. 2235/2000 dėl tam tikrų Reglamentų (EB) Nr. 1839/95 ir (EB) Nr. 1249/96 nuostatų taikymo laikotarpio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1], su paskutiniais pakeitimais, padarytais Reglamentu (EB) Nr. 1666/2000 [2], ypač į jo 10 straipsnio 4 dalį ir 12 straipsnio 1 dalį,
kadangi:
(1) 1995 m. liepos 26 d. Komisijos reglamentas Nr. 1839/95, nustatantis išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles [3], su paskutiniais pakeitimais, padarytais Reglamentu (EB) Nr. 2235/2000 [4], nustato minėto importo administravimo nuostatas.
(2) 1996 m. birželio 28 d. Komisijos reglamento (EB) Nr. 1249/96 dėl (grūdų sektoriaus importo muitų srityje) Tarybos reglamento (EEB) Nr. 1766/92 taikymo taisyklių [5], su paskutiniais pakeitimais, padarytais Reglamentu (EB) Nr. 2235/2000, 2 straipsnio penktoje dalyje nustatyta, kad esant tam tikroms sąlygoms kietųjų kukurūzų importo muitas sumažinamas 24 eurais už toną. Atsižvelgiant į kietųjų kukurūzų kainos pasaulio rinkoje kaitą, Reglamentu (EB) Nr. 2235/2000 padidinamas Reglamentu (EB) Nr. 1249/96 iš pradžių numatytas muito sumažinimas. Atitinkamai pakeistas Reglamentu (EB) Nr. 1249/96 numatytas užstato dydis.
(3) Siekiant išspręsti Reglamente Nr. 1839/95 nurodytų kvotų administravimo problemas, Reglamentu (EB) Nr. 2235/2000 numatytos priemonės priimtos vienerių metų bandomajam laikotarpiui. Atsižvelgiant į tai, kad bandomuoju laikotarpiu visos suinteresuotosios šalys buvo patenkintos tuo, kaip buvo išspręstos šios problemos, Reglamento (EB) Nr. 2235/2000 nuostatos turėtų būti taikomos nuolat.
(4) Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2235/2000 3 straipsnio antra dalis išbraukiama.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. spalio 12 d.